500 kroner per indbygger om året.

Så meget sparer de sammenlagte kommuner på administrative udgifter i forhold til de kommuner, der forblev selvstændige efter kommunalreformen i 2007.

Vi blev faktisk lidt overraskede. Jens Blom Hansen, professor Aarhus Universitet.

Det viser en ny undersøgelse foretaget af KORA og Aarhus Universitet.

- Vi blev faktisk lidt overraskede, siger professor i statskundskab på Aarhus Universitet, Jens Blom Hansen om besparelsen på 500 kroner per indbygger om året.

Jens Blom Hansen er en af forskerne bag undersøgelsen.

- Det var et argument fra de, der lavede kommunalreformen, at de håbede, at det ville udløse stordriftsfordele. Vi var mange forskere, der tvivlede noget på det, men det viste sig faktisk at være rigtigt, siger Jens Blom Hansen.

Fakta om kommunalreform 2007 Den seneste kommunalreform fik vi i 2007. 239 kommuner blev sammenlagt til 66 nye kommuner. 32 kommuner forblev uberørte.

Undersøgelsen sammenligner de kommuner, der slog sig sammen med deres naboer med de kommuner, der ikke gjorde. Nu er det altså dokumenteret, at sammenlægninger har kastet en gevinst af sig.